Michael Giacchino

Maiklas Džakinas (; g. 1967 m. spalio 10 d.) – JAV kino, televizijos ir kompiuterinių žaidimų kompozitorius. Tarp žymiausių jo kūrinių yra garso takeliai televizijos serialams „Dingę“, „Alias“ ir „Ties riba“, kompiuteriniams žaidimams „Medal of Honor“ ir „Call of Duty“, filmams „Neįmanoma misija 3“, „Nerealieji“, „Žvaigždžių kelias“, „Projektas: monstras“, „La Troškinys“ ir „Aukštyn“.

Džakinas yra pelnęs daugybę apdovanojimų, įskaitant Emmy, 3 Grammy, Auksinį gaublį ir Oskarą.

 Jaunystė 
Džakinas gimė Riversaide, Naujajame Džersyje. Jo tėvo proseneliai atvyko iš Sicilijos, jo motinos proseneliai imigravo iš Abrucų (Pietų Italija); jis turi JAV ir Italijos pilietybes.„Oscar winners thank Italy – News in English“. ANSA.it. Nuoroda tikrinta 2013-06-21. Džakinas užaugo Edžvoter Parke (Edgewater Park Township)Burlingame, Jon. „Michael Giacchino’s Mission: Make the Old Music New“, The New York Times, 2006-05-07. Nuoroda tikrinta 2013-02-03., Naujajame Džersyje, baigė Šventojo kryžiaus vidurinę mokyklą Delrane.Longsdorf, Amy. „Success sounds great for Giacchino“, Courier-Post, 2008-02-24. Nuoroda tikrinta 2013-02-03.

Maiklas pradėjo derinti paveikslėlius su muzika būdamas 10-ies, kai ėmėsi kurti stop kadro animaciją su savo paties kurtais garso takeliais namų rūsyje. Jam besimokant vidurinėje, menų mokytojas parekomendavo tėvams jį išsiųsti į Vaizduojamųjų menų mokyklą (School of Visual Arts) Niujorke, kur jis studijavo filmų gamybą kaip pagrindinę specializaciją ir istoriją kaip neprofesinę discipliną. Studijuodamas, neapmokamą praktiką atliko „Universal Pictures“, už nuomą gyvenamojoje vietoje susimokėdavo dieną dirbdamas „Macy's“ parduotuvėje. Studijas SVA baigė 1990 m. su vaizduojamųjų menų bakalauro diplomu. Vėliau įstojo į Džiuliardo mokyklą (Juilliard School) Niujorke.Lincourt, Carrie. „Q + A“. Visual Arts Journal. Volume 19, Number 1. 2011. School of Visual Arts. Pages 46–49.Burlingame, Jon (2006-05-07). „Michael Giacchino’s Mission: Make the Old Music New“. The New York Times. Nuoroda tikrinta 2013-02-03.„Michael Giacchino – Scoring for Primetime: ABC’s Alias“ . Mackie.com. Nuoroda tikrinta 2013-02-03.

 Karjera 
Po koledžo jis iškart pradėjo dirbti „Universal“. Vėliau perėjo pas „Disney“ ir jiems persikeliant į Los Andželą, jis taip pat persikėlė ir pradėjo lankyti naktines instrumentavimo ir orkestravimo paskaitas Kalifornijos universitete (UCLA). Dukterinė įmonė „Disney Interactive“ pasiūlė jam kompiuterinių žaidimų kompozitoriaus darbą. 

Džakino kompiuterinių žaidimų kūriniai privedė prie jo karjeros televizijoje. 2001 m. televizijos serialo „Slaptoji agentė“ (Alias) prodiuseris Dž. Dž. Abramsas pasiūlė jam sukurti garso takelį šiam serialui. Garso takelyje skambėjo orkestrinės ir elektroninės muzikos mišinys. Vėliau jis parašė muziką ir kitam Dž. Dž. Abramso serialui – „Dingę“.Lost Soundtrack. Amazon. Nuoroda tikrinta 2013-02-03.

2004 m. gavo pirmą stambų užsakymą kino pramonėje – sukurti garso takelį pilnametražiam animaciniam filmui „Nerealieji“.

 Diskografija 
 Filmai 
 Legal Deceit (1997 m.)
 My Brother the Pig (1999 m.)
 The Trouble With Lou (2001 m.)
 Sin (2003 m.)
 Nerealieji (2004 m.)
 Sky High (2005 m.)
 The Muppets' Wizard of Oz (2005 m.)
 The Family Stone (2005 m.)
 Looking for Comedy in the Muslim World (2006 m.)
 Neįmanoma misija 3 (2006 m.)
 La Troškinys (2007 m.)
 Projektas: monstras (2008 m.)
 Speed Racer (2008 m.)
 Žvaigždžių kelias (2009 m.)
 Aukštyn (2009 m.)
 Land of the Lost (2009 m.)
 Earth Days (2009 m.)
 Let Me In (2010 m.)
 Ratai 2 (2011 m.)
 Super 8 (2011 m.)
 Monte Carlo (2011 m.)
 50/50 (2011 m.)
 Neįmanoma misija. Šmėklos protokolas (2011 m.)
 John Carter (2012 m.)
 Žvaigždžių kelias. Tolyn į tamsą (2013 m.) Kompiuteriniai žaidimai 
Žymesni:
 Mickey Mania (1994 m.)
 Maui Mallard in Cold Shadow (1995 m.)
 The Lost World: Jurassic Park (1997 m.)
 Medal of Honor (1999 m.)
 Warpath: Jurassic Park (1999 m.)
 Medal of Honor: Underground (2000 m.)
 Medal of Honor: Allied Assault (2002 m.)
 Medal of Honor: Frontline (2002 m.)
 Call of Duty (2003 m.)
 Call of Duty: Finest Hour (2004 m.)
 Mercenaries: Playground of Destruction (2005 m.)
 Black (2006 m.)
 Medal of Honor: Vanguard (2007 m.)
 Medal of Honor: Airborne (2007 m.)
 Medal of Honor: Heroes 2 (2007 m.)
 Lost: Via Domus (2008 m.)
 Turning Point: Fall of Liberty (2008 m.)
 Fracture (2008 m.)

 Televizija 
 Alias (2001–2006 m.)
 Dingę (2004–2010 m.)
 Six Degrees (2006–2007 m.)
 Ties riba (2008–2012 m.)
 Undercovers (2010 m.)
 Alcatraz (2012 m.)

 Šaltiniai 

 Nuorodos 
 Muzika, sukurta Michael Giacchino


Kategorija:JAV kompozitoriai
Kategorija:Italijos muzikai
Kategorija:Kino kompozitoriai
Kategorija:Kompiuterinių žaidimų kompozitoriai